เรื่องร้องเรียน: แมวจรจัดที่เพื่อนบ้านให้อาหารเป็นประจำ เข้ามาอยู่ในฝ้าเพดานที่บ้าน และส่งเสียงร้องติดสัดทั้งวันทั้งคืน เป็นแบบนี้มาเป็นปีแล้ว ทำให้ผู้อยู่อาศัยในบ้านนอนไม่พอ มีอาการเหนื่อยล้า กระทบต่องานและการใช้ชีวิตประจำวัน
การดำเนินการของเจ้าหน้าที่: ฝ่ายสิ่งแวดล้อมและสุขาภิบาล สำนักงานเขตดินแดง ตรวจสอบข้อเท็จจริงและดำเนินการกรณีข้อร้องเรียนดังกล่าว เมื่อวันที่ 19 เมษายน 2566 เวลา 11.00 น. ได้ดำเนินการขอความร่วมมือประชาชนที่อาศัยในบริเวณดังกล่าวงดให้อาหารและพาแมวไปทำหมัน เพื่อไม่ให้แมวจรจัดมีจำนวนเพิ่มขึ้น ซึ่งประชาชนในบริเวณดังกล่าวยินดีให้ความร่วมมือและจะปฏิบัติตามอย่างเคร่งครัด ทั้งนี้ หากมีเหตุเดือดร้อนรำคาญเกิดขึ้นในอนาคต สามารถยื่นเอกสารหลักฐานต่อเจ้าหน้าที่ ณ ฝ่ายสิ่งแวดล้อม สำนักงานเขตดินแดง
ความเห็นของผู้แจ้ง: ขอบคุณคุณเจ้าหน้าที่ที่พยายามเข้าไปพูดคุย แต่จากที่เพื่อนบ้านทุกคนรู้จักแกมาเป็น 10ๆ ปี แกไม่ฟังหรอกครับ
พื้นที่: แขวงดินแดง เขตดินแดง กรุงเทพมหานคร